Asha Ismail

Asha Ismail (alizaliwa Garissa, Kenya, tarehe 27 Septemba 1968) ni mwaharakati wa haki za binadamu nchini Kenya. Ni mwanzilishi wa shirika la Save a Girl, Save a Generation. Shirika ambalo lengo lake kuu ni kumaliza ukeketaji kwa wasichana, mfumo wa utoaji mahari, ndoa za kulazimishwa na dhuluma zozote zile dhidi ya wanawake wa bara la Afrika na Asia.

 Maisha na kazi yake 
Alifanyiwa ukeketaji akiwa na umri wa maiaka 5 kwa kile alichoambiwa kuwa ni sherehe ya kutakaswa na kula. Alipokuwa kwenye hedhi na kipindi cha kumzaa bintiye alipita maumivu makali kutokana na madhara aliyofanyiwa, sababu iliyomfanya kuwa na lengo la kutoa elimu ili kumaliza tamaduni hiyo ili msichana wake na wanawake wengine wasipitie yaliyomfika.   Katika kijiji chake, kuna wasichana wanaojulikana kama "wasichana wa Asha" kwa sababu amewaokoa kutokana na ukeketaji. Alihamia nchini Uhispania mnamo mwaka wa 2011, na kuanzisha shirika lisilo la kiserikali la Save a Girl, Save a Generation. Binti yake, Hayat Traspas, pia ni mwanachama wa shirika hilo ambalo makao yake makuu ni mjini Madrid.

Ni mmoja wa wanaharakati ambao taarifa zao zilielezewa kwenye filamu ya La manzana de Eva ("The apple of Eve") na José Manuel Colón mwaka wa 2018. Filamu hiyo inaelezea tarifa za wanawake kutoka mataifa tofauti tofauti duniani wanaoendesha kampeni dhidi ya ukeketwaji wa wasichana Alishiriki kwenye kampeni ya ujasiri ya Amnesty International's mwaka wa 2017 inayowatambua wanaharakati wa haki za binadamu.

 Utambuzi 
Mnamo Tarehe 8 mwezi wa Machi mwaka wa 2017, kwenye sherehe ya Siku ya Kimataifa ya Wanawake, Ismail alipokea tuzo ya Atenea de Alcobendas kwa kutetea haki za wanawake. 

Tarehe 12 mwezi wa Oktoba mwaka wa 2019, alihudhuria sherehe ya kumbukumbu ya miaka kumi na tano ya NGO ya Tierra de Hombres ambapo alikabidhiwa sanamu iliyotengenezwa na mchongaji sanamu Julia Ares kwa kutambua kazi yake. Pia mwezi Oktoba mwaka wa 2019 alipokea tuzo kutoka kwa tamasha la Periplo huko Puerto de la Cruz. 

Tarehe 24 mwezi wa Januari mwaka wa 2020, Wakfu wa Kimataifa wa Haki za Kibinadamu ulimzawadi Ismail zawadi ya Nicolás Salmeron Tuzo ya Haki za Kibinadamu katika kitengo cha 'Usawa'. 

Siku ya Kimataifa ya Wanawake mwaka wa 2020, alipokea tuzo kutoka kwa Jumuiya ya Madrid ambayo aliikataa kwa kile alichodai kuwa haiendani na kanuni na kazi yake. Alishukuru hatua hiyo ya kutunukiwa tuzo hiyo, lakini akasema Serikali ya Madrid ilikuwa kikwazo katika juhudi za kutetea wanawake na unyanyasaji wa kijinsia. 

Tanbihi

Jamii:Watu walio hai
Jamii:Waliozaliwa 1968
Jamii:Wanaharakati wa Kenya